[bookmark: _Hlk223339423]Na temelju članka 19. stav (1) i članka 20., a u vezi sa člankom 31. stav (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine, na zahtjev Ministarstva obrane Bosne i Hercegovine, raspisuje

INTERNI NATJEČAJ
za popunu radnih mjesta  državnih službenika 
[bookmark: _Hlk228438363]u Ministarstvu obrane Bosne i Hercegovine

[bookmark: _Hlk225247841]1/01 Šef Odsjeka za popunu, zadržavanje u službi i pričuvu
1/02 Stručni savjetnik za reguliranje u oblasti zdravstvene skrbi


SEKTOR ZA UPRAVLJANJE PERSONALOM
Odsjek za popunu, zadržavanje u službi i pričuvi

1/01 Šef Odsjeka za popunu, zadržavanje u službi i pričuvu
[bookmark: _Hlk127196888]Opis poslova i radnih zadataka: Rukovodi odsjekom za popunu, zadržavanje u službi i pričuvu. Predlaže ministru obrane smjernice, politike i procedure po pitanju popune, zadržavanja u službi i pričuve. Utvrđuje opće standarde i smjernice za profesionalni razvitak i zadržavanje u službi i osigurava da su u službi ostala lica koja ispunjavaju kriterije sukladno potrebama službe. Utvrđuje potrebe za popunom novih lica i potrebe za pričuvom sukladno zahtjevima postrojbi. Radi i druge poslove i zadatke po zahtjevu pomoćnika ministra za personal. Za svoj rad odgovoran je pomoćniku ministra.
Posebni uvjeti: VSS, VII stupanj, Fakultet političkih znanosti ili drugi fakultet društvenih znanosti; položen stručni ispit; poznavanje rada na računalu; 4 godine radnog iskustva.
Status: državni službenik – šef unutarnje organizacijske jedinice.
Broj izvršitelja: jedan (1)
Mjesto rada: Sarajevo


Odsjek za upravljanje civilnim personalom

1/02 Stručni savjetnik za reguliranje u oblasti zdravstvene skrbi
Opis poslova i radnih zadataka: Izrađuje smjernice, politike i uspostavlja NATO kompatibilne standarde za zdravstvenu spremnost profesionalnih vojnih lica i civilnih lica u MO i OS BiH. Uspostavlja smjernice, politike i standarde za programe zdravstvenih usluga i sposobnost profesionalnih vojnih lica i civilnih lica u MO i OS BiH. Za svoj rad odgovoran je šefu Odsjeka.
Posebni uvjeti: VSS, VII stupanj, Pravni fakultet ili Fakultet političkih znanosti; položen stručni ispit; poznavanje rada na računalu; 3 godine radnog iskustva. 
Status: državni službenik – stručni savjetnik.
Broj izvršitelja: jedan (1)
Mjesto rada: Sarajevo


[bookmark: _Hlk223339039]Na ovaj oglas mogu se prijaviti samo osobe zaposlene kao državni službenici u Ministarstvu obrane Bosne i Hercegovine.

Napomena za kandidate: 
· Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog natječaja, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17, 28/21 i 38/23). Više informacija o natječajnim procedurama dostupno je na www.ads.gov.ba u dijelu „Zapošljavanje/Vrste natječajnih procedura“.
· Za provođenje natječajne procedure po ovom natječaju formirat će se jedno (1) Povjerenstvo za izbor.
· Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua. 
· Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH. 
· Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
· Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavljenju, odnosno preuzimanja dužnosti. 

Dodatna napomena:
Prije postavljenja, odnosno prijama u radni odnos, za najuspješnije kandidate sa liste uspješnih kandidata obavit će se sigurnosne provjere sukladno postupku za izdavanje dozvole za pristup tajnim podacima određenog stupnja povjerljivosti, shodno odredbi čl. 30. i 31. Zakona o zaštiti tajnih podataka („Službeni glasnik BiH“ br. 54/04 i 12/09), kao i odredbama podzakonskih, te internih akata institucije donesenih temeljem navedenog Zakona.
Sukladno sa člankom 31. Zakona o zaštiti tajnih podataka neće se izvršiti postavljenje, odnosno imenovanje kandidata, za kojeg se nakon plasmana na listu uspješnih kandidata ustvrdi sigurnosna smetnja.

Priprema dokumentacije:
Skreće se pažnja kandidatima da su potrebnu dokumentaciju na natječaj dužni dostaviti sukladno Pravilniku o karakteru i sadržaju javnog natječaja, načinu sprovođenja intervjua i obrascima za sprovođenje intervjua, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.
S tim u svezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/Napomena za kandidate/Stop greškama u prijavama!“, te posebice odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

Potrebni dokumenti:
I Ovjereni preslici: 
· sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
· dodatka diplome za kandidate koji su visoka naobrazba stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopće izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
· uvjerenja o državljanstvu (ne starije od 6 mjeseci od dana izdavanja od strane nadležnog organa); 
· uvjerenja o položenom stručnom upravnom odnosno javnom ispitu;
· [bookmark: _Hlk228438717]potvrde ili uvjerenja kao dokaza o traženoj vrsti radnog iskustva;
· dokaza o traženoj razini znanja rada na računalu;

II Vlastoručno potpisan: 
1. popunjen obrazac Agencije za državnu službu BiH: isti možete preuzeti na web stranici Agencije: www.ads.gov.ba. Napominjemo da potpisan i popunjen obrazac ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

[bookmark: _Hlk128046942]Sve tražene dokumente treba dostaviti najkasnije do 01.09.2026. godine putem poštanske službe preporučenom pošiljkom na adresu: 

Ministarstvo obrane BiH
[bookmark: _Hlk225247867]„Interni natječaj za popunu radnih mjesta državnih službenika u Ministarstvo obrane BiH“
Ul. Hamdije Kreševljakovića br. 98, 71000 Sarajevo

Ispunjavanje uvjeta utvrđenih ovim natječajem računa se sa danom predavanja prijave.
Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.

